## Rješenje kojim se Karmelini Orsag oduzima odobrenje za rad investicijskog savjetnika

### NN 107/2009 (9.9.2009.), Rješenje kojim se Karmelini Orsag oduzima odobrenje za rad investicijskog savjetnika

107 09.09.2009 Rješenje kojim se Karmelini Orsag oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2731

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Karmelini Orsag iz Zdenaca Brdovečkih, Zdenačka 71, za rad investicijskog savjetnika, na sjednici održanoj 3. rujna 2009. godine donijela je

RJEŠENJE

1. Karmelini Orsag iz Zdenaca Brdovečkih, Zdenačka 71, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 98.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 22. svibnja 2009. sukladno odredbi članka 123. Zakona o općem upravnom postupku (»Narodne novine« broj 53/91 i 103/96) i članka 541. Zakona o tržištu kapitala (»Narodne novine« broj 88/08, 146/08 i 74/09; dalje u tekstu: Zakon), upravni postupak nadzora u predmetu oduzimanja odobrenja Karmelini Orsag iz Zdenaca Brdovečkih, Zdenačka 71, za rad investicijskog savjetnika.

Nakon izvršenog uvida u predmete Agencije klasa: UP/I-451-04/07-08/37 i klasa: 451-04/09-17/50, utvrđeno je sljedeće:

Rješenjem Agencije, klasa: UP/I-451-04/07-08/37, urbroj: 326-111/07-2, od 22. ožujka 2007. godine, Karmelini Orsag iz Zdenaca Brdovečkih, Zdenačka 71, zaposlenici investicijskog društva Prva generacija d.o.o., Zagreb (dalje: Društvo), izdana je na neodređeno vrijeme dozvola za obavljanje poslova investicijskog savjetnika.

Budući da je u predmetu Agencije klasa: 451-04/09-17/50 Društvo 15. travnja 2009. godine obavijestilo Agenciju da je Karmelini Orsag prestao radni odnos u Društvu, to je imenovanoj bio zaključkom Agencije, klasa: UP/I-451-04/09-08/11, od 28. svibnja 2009. određen rok od 3 mjeseca za dostavu dokaza da je zaposlena u investicijskom društvu na poslovima investicijskog savjetnika.

Nastavno na navedeni Zaključak, Karmelina Orsag je 7. kolovoza 2009. godine Agenciji dostavila obavijest da je od 25. svibnja 2009. godine zaposlena u Središnjem registru osiguranika (Regos) na poslovima analitičke evidencije osiguranika, koji poslovi ne zahtijevaju odobrenje za obavljanje poslova investicijskog savjetnika.

Sukladno odredbi članka 24. stavak 2. Zakona, investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Odredbom članka 27. stavak 1. točka 4. Zakona propisano je da će Agencija investicijskom savjetniku, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Budući da je iz zaprimljenih obavijesti utvrđeno da Karmelina Orsag više ne obavlja poslove investicijskog savjetnika ista više ne ispunjava uvjete iz članka 24. stavak 2. Zakona.

Slijedom izloženog, a s obzirom da Karmelina Orsag više ne ispunjava uvjete na temelju kojih joj je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izrjeci ovog rješenja, dakle oduzeti joj odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 3. rujna 2009. godine, pod rednim brojem 98.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovog rješenja.

Klasa: UP/I-451-04/09-08/11

Urbroj: 326-111/09-3

Zagreb, 3. rujna 2009.

Predsjednik Uprave
Ante Samodol, v. r.

Rješenje, NN 107/2009-2731